Νομίσματα της Βιθυνίας

[μικρογραφία|Αργυρό [τετράδραχμο του ́Νικομήδη Β΄ .]]
Τα νομίσματα της Βιθυνίας αναφέρονται στο νόμισμα που έκοψε το βασίλειο της Βιθυνίας, που βρισκόταν στα νότια της Μαύρης Θάλασσας.

## Επέκταση της νομισματοποίησης
Η Μικρά Ασία είναι γνωστή για τα βασίλεια που έβγαλαν πλούσια νομίσματα σε κάποια σημεία της ιστορίας τους. Μετά την επέκταση της Περγάμου υπό την δυναστεία των Ατταλιδών, τα μικρότερα βασίλεια εκμεταλλεύτηκαν την πολιτική κατάσταση, και αύξησαν και αυτά τη δύναμή τους στην περιοχή. Η Βιθυνία, η Καππαδοκία και ο Πόντος είναι γνωστά και καλά μελετημένα για την πλούσια νομισματοκοπία, που είχαν σε ορισμένες περιόδους. Το βασίλειο της Βιθυνίας ενσωμάτωσε τις πιο κερδοφόρες περιοχές κάτω από την κυριαρχία του, σε σύγκριση με τα άλλα δύο βασίλεια. Οι Βιθυνοί ηγεμόνες έκοψαν μακρές και συνεχείς σειρές νομισμάτων αργυρών και χαλκών. Σε άλλα μέρη, οι Καππαδόκες είναι γνωστοί κυρίως για τις στρατιωτικές τους κοπές νομισμάτων, και η λιγότερο κερδοσκοπική περιοχή του Πόντου έκοψε κυρίως χάλκινα νομίσματα.

Ο σκοπός των πρώτων βασιλικών Βιθυνικών και Καππαδοκικών χάλκινων νομισμάτων είναι ακόμη άγνωστος.

## Ιστορία
Πρώτος βασιλιάς ήταν ο Ζιποίτης Α΄ π. το 298 π.Χ. - π. το 279 π.Χ.. Πιστεύεται ότι δεν υπήρξαν νομίσματα, που να κόπηκαν κατά τη διάρκεια της βασιλείας του.

Ο πρώτος βασιλιάς της Βιθυνίας που έκοψε νομίσματα ήταν ο Νικομήδης Α΄ (π. 280 π.Χ. - π. 250 π.Χ.). Είναι γνωστός κυρίως διότι έφερε τους Γαλάτες στην Μικρά Ασία το 277 π.Χ. για να πολεμήσουν τον αδελφό του και τον Αντιόχο Α΄. Αυτό το κοντόφθαλμο λάθος έφερε προβλήματα στους τοπικούς Έλληνες για έναν αιώνα. Στα τέλη της δεκαετίας του 260 π.Χ., πιθανότατα το 264 π.Χ. σύμφωνα με τον Ευσέβιο Καισαρείας, μετακίνησε την πρωτεύουσα στη Νικομήσεια στην Προποντίδα. Υπήρχε ένα νομισματοκοπείο στην νέα πρωτεύουσα. Γνωρίζουμε τα αργυρά τετράδραχμα και τις δραχμές με πρότυπο τα Αττικά βάρη. Ο Νικομήδης Α΄ είναι γνωστό, ότι έκοψεε κάποια χάλκινα νομίσματα επίσης. Τόσο τα Βιθυνικά όσο και τα Καππαδοκικά νομίσματα ξεκίνησαν με μικρές σειρές χάλκινων νομισμάτων.

Ο διάδοχος του Νικομήδη Α ΄ ήταν ο Ζιαήλας (π. 250 π.Χ. - 230 π.Χ.). Είναι γνωστός για την κατασκευή χάλκινων νομισμάτων. Ωστόσο, μόνο λίγα δείγματα έχουν διασωθεί.

Κατά τη βασιλεία του Προυσία Α΄ (π. 232 π.Χ. - 182 π.Χ.) δημιουργήθηκαν πιο σταθερές κοπές αργυρών και χάλκινων νομισμάτων για το βασίλειο. Οι πρώτες μεγάλες εκδόσεις νομισμάτων μπορούν να αποδοθούν έτσι σε αυτόν. Τα νομίσματα από χαλκό των Προυσία Α΄ και Προυσία Β΄ δεν διαφέρουν στους κοινούς καταλόγους. Ωστόσο, εκείνα που σχετίζονται με τους Zιάηλα μπορούν να αποδοθούν στον Προυσία Α΄.

Ο Νικομήδης Β ́ είναι αξιοσημείωτος, για το ότι έκοψε τα πρώτα χρυσά στην ιστορία του βασιλείου. Τα νομίσματα αυτά είχαν τη μορφή του στην εμπρός όψη τους, και έναν ιππότη σε καλπασμό στην πίσω όψη. Επίσης εισήγαγε τον αριθμό έτους της εποχής των Βιθυνών στα νομίσματά του, αντικαθιστώντας τη χρονολόγηση των Σελευκιδών. 

Και ο Νικομήδης Γ΄ και ο Νικομήδης Δ΄ έκοψαν παρόμοια τετράδραχμα, όπως ο προκάτοχός τους Νικομήδης Β΄.

## Το τέλος του βασιλείου
[αριστερά|μικρογραφία|300εσ|Ρωμαϊκό νόμισμα της επαρχίας της Βιθυνίας, του [Αντωνίνος ο Ευσεβής|Αντωνίνου Πίου. Κόπηκε στη Νικομήδεια. Εμπρός όψη: [ΚΑΙ]CΑΡ CΕΒ[ΑCΤΟC] ΑΝΤΩΝΙ[ΝΟC]. Στην πίσω όψη η Δήμητρα, κρατά στάχυα και σκήπτρο, επιγρ.: ΔΗΜΗΤ[ΡΑ] ΝΕΙΚΟ[ΜΗΔΕΙΑ].]]

Με το τέλος του βασιλιά Νικομήδη Δ΄, το 74 π.Χ. το βασίλειο κληρονομήθηκε στην Ρωμαϊκή Αυτοκρατορία και στη συνέχεια έγινε μία Ρωμαϊκή επαρχία. Αργότερα έγινε μέρος της *επαρχίας της Βιθυνίας και του Πόντου*. Η ρωμαϊκή διοίκηση εισήγαγε ένα νέο επαρχιακό νόμισμα και η πρωτεύουσα της Βιθυνικής πολιτείας μεταφέρθηκε πίσω στη Νικομήδεια. 

Κατά τη διάρκεια της ρωμαϊκής κυριαρχίας, οι επαρχιακές πόλεις που στην συνδυασμένη *επαρχία της Βιθυνίας και του Πόντου* έκοβαν νομίσματα, έφτασαν στις 29 κατά τη διάρκεια του 2ου αι. μ.Χ. Μερικές από αυτές τις πόλεις στην περιοχή της Βιθυνίας περιλάμβαναν την Απάμεια Μυρλέα, το Βιθύνιον, τη Νίκαια, τη Νικομήδεια και το Τίον.

## Βλέπε επίσης
* Κατάλογος ηγεμόνων της Βιθυνίας
* Νομίσματα του Πόντου

## Αναφορές

## Περαιτέρω ανάγνωση
* 

## Εξωτερικοί σύνδεσμοι
* 
* "Παλαιό νόμισμα της Βιθυνίας, Νικομήδης"

Κατηγορία:Νομισματική